ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη δημοσίου δάσους Ε = 27.962,64 τ.μ.
ως αναδασωτέου λόγω πυρκαγιάς στη θέση
«ΤΣΟΥΤΣΑ» της Τοπικής Κοινότητας Παλαιομάνινας, Δημοτικής Ενότητας Αστακού, Δήμου Ξηρο-
μέρου, Π.Ε. Αιτ/νίας.
Μερική ανάκληση λόγω νομικής αιτίας της υπ’ αρ.
24535/12-12-1986 (ΦΕΚ 1220) απόφαση κήρυξης
ως αναδασωτέας, για την έκταση 746,70 τ.μ. στη
θέση «Καντρέβα»,Τοπικής Κοινότητας Χειμαδιού,
Δήμου Πύργου, του Νομού Ηλείας,που εμφανίζεται στον θεωρημένο δασικό χάρτη που ήδη έχει
αναρτηθεί ως ΑΝ/ΑΑ.
ΑΠΟΦΑΣΕΙΣ
Αριθμ.  37378
(1)
Κήρυξη δημοσίου δάσους Ε = 27.962,64 τ.μ.
ως αναδασωτέου λόγω πυρκαγιάς στη θέση
«ΤΣΟΥΤΣΑ» της Τοπικής Κοινότητας Παλαιομάνινας, Δημοτικής Ενότητας Αστακού, Δήμου Ξη-
ρομέρου, Π.Ε. Αιτ/νίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Τον ν.  3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και ιδίως τα άρθρα 6 και 280.
3. Το π.δ 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α’ 232).
4. Τον ν. 3200/1955 «Περί διοικητικής αποκεντρώσεως» (Α’ 97), όπως τροποποιήθηκε με το ν.δ. 532/1970
(Α’ 103).
5. Την παρ. 1 του άρθρου 1, την παρ. 1δ του άρθρου 2,
την παρ. 3β του άρθρου 5, την παρ. 7 του άρθρου 6 και
την παρ. 2 του άρθρου 7 του ν. 2503/1997 «Διοίκηση,
Οργάνωση, Στελέχωση της Περιφέρειας» (Α’ 107).
6. Την παρ. 1 του άρθρου 38 του ν. 998/1979 «Περί
προστασίας των δασών και των δασικών εν γένει εκτάσεων της Χώρας» (Α’ 289), όπως αντικαταστάθηκε το
πρώτο εδάφιό της με την παρ. 1 του άρθρου 35 του ν.
4280/2014 (Α’ 159), καθώς επίσης και τις παρ. 1 και 3 του
άρθρου 41 του ν.  998/1979.
7. Το ν.  3208/2003 «Προστασία των δασικών οικοσυστημάτων, κατάρτιση δασολογίου, ρύθμιση εμπραγμά-
των δικαιωμάτων επί δασών και δασικών εν γένει εκτάσεων και άλλες διατάξεις» (Α’ 303).
8. Τις υπ’ αρ. διαταγές του Υπουργείου Γεωργίας:
α) 160417/1180/8-7-1980, β) 182447/3049/24-9-1980,
γ) 141823/24-2-1983 και δ) 179171/3-9-1985.
9. Τoν ν.  3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο «Πρόγραμμα Διαύγεια» και άλλες διατάξεις»
(Α’112).
10. Τα άρθρα 28 και 28Α του ν.  4325/2015 «Εκδημοκρατισμός της Διοίκησης - Καταπολέμηση Γραφειοκρα-
τίας και Ηλεκτρονική Διακυβέρνηση Αποκατάσταση
αδικιών και άλλες διατάξεις» (Α’ 47).
11. Την υπ’ αρ. 15870/15-05-2017 (τ. Υ.Ο.Δ.Δ. 250) απόφαση του Υπουργού Εσωτερικών περί διορισμού του
Νικολάου Παπαθεοδώρου του Αγγελάκη ως Συντονιστή
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου.
12. Την παρ. 8 του άρθρου 67 του ν.  4316/2014 (Α’ 270).
13. Την υπ’ αρ. 7375/17-01-2022 πρόταση του Δασαρχείου Μεσολογγίου περί κηρύξεως δημοσίου δάσους
Ε= 27.962,64 τ.μ ως αναδασωτέου λόγω πυρκαγιάς στη
θέση «ΤΣΟΥΤΣΑ» της Τοπικής Κοινότητας Παλαιομάνινας, Δημοτικής Ενότητας Αστακού, Δήμου Ξηρομέρου,
Π.Ε. Αιτωλοακαρνανίας, αποφασίζουμε:
Κηρύσσουμε ως αναδασωτέο με φυσική ή τεχνητή
αναγέννηση, με σκοπό την προστασία για την επαναδημιουργία της δασικής βλάστησης που καταστράφηκε
από πυρκαγιά και την διατήρηση του χαρακτήρα του
δημοσίου δάσους, ώστε να αποκλεισθεί η διάθεση
αυτού για άλλο σκοπό, το παραπάνω δημόσιο δάσος
Ε = 27.962,64 τ.μ που ανήκει στην κατηγορία της
παρ. 1 του άρθρου 3 και της παρ. 1ε του άρθρου 4 του
ν. 998/1979.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Απριλίου 2022
ΤΕΥΧΟΣ  ΤΕΤΑΡΤΟ
Αρ. Φύλλου 212
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 212/07.04.2022
Το ανωτέρω δημόσιο δάσος βρίσκεται στη θέση
«ΤΣΟΥΤΣΑ» της Τοπικής Κοινότητας Παλαιομάνινας,
Δημοτικής Ενότητας Αστακού, Δήμου Ξηρομέρου, Π.Ε.
Αιτ/νίας και προσδιορίζεται από τα στοιχεία (1, 2, 3, …10,
11, 12, …20, 21, …30, 31…,  40, 41, 42, 1) και οριοθετείται
ως ακολούθως:
Ανατολικά: Έκταση φερόμενη ως ελαιώνα.
Δυτικά: Έκταση που φέρει δασική βλάστηση.
Βόρεια: Έκταση που δεν φέρει δασική βλάστηση.
Νότια: Αγροτικό δρόμο και πέραν αυτού έκταση που
φέρει δασική βλάστηση, όπως φαίνεται στο συνημμένο
τοπογραφικό διάγραμμα.
Κατά της ανωτέρω απόφασης υφίσταται η δυνατότητα
άσκησης αίτησης ακύρωσής της, ενώπιον του (οικείου)
Τριμελούς Διοικητικού Εφετείου, εντός εξήντα (60) ημερών
από την επομένη της δημοσίευσης ή της κοινοποίησής της.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 212/07.04.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 212/07.04.2022
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 9 Μαρτίου 2022
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
Ι
Αριθμ. 35588
(2)
Μερική ανάκληση λόγω νομικής αιτίας της υπ’ αρ.
24535/12-12-1986 (ΦΕΚ 1220) απόφαση κήρυξης
ως αναδασωτέας, για την έκταση 746,70 τ.μ. στη
θέση «Καντρέβα»,Τοπικής Κοινότητας Χειμαδιού,
Δήμου Πύργου, του Νομού Ηλείας,που εμφανίζεται στον θεωρημένο δασικό χάρτη που ήδη έχει
αναρτηθεί ως ΑΝ/ΑΑ.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟNΝΗΣΟΥ,
ΔΥΤΙΚΗΣ ΕΛΛΑΔΟΣ ΚΑΙ ΙΟΝΙΟΥ
Έχοντας υπόψη:
1) Την παρ. 3 του άρθρου 117 και την παρ. 1 του άρθρο
24 του Συντάγματος.
2) Το άρθρο 6 του ν.  3200/1955 «Περί διοικητικής Αποκεντρώσεως» (Α’ 97).
3) Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107).
4) Τον ν. 998/1979 «Περί προστασίας των δασών και
των δασικών εν γένει εκτάσεων της Χώρας» (Α’ 289) και
ιδίως το άρθρο 10 και τις παρ. 3 και 4 του άρθρου 44,
όπως προστέθηκαν με το άρθρο 36 του ν.  3698/2008
(Α΄ 198).
5) Τον ν.  3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης  - Πρόγραμμα
Καλλικράτης» (Α΄ 87).
6) Το π.δ. 39/2010 «Οργανισμός της Αποκεντρωμένης
Διοίκησης Πελοποννήσου, Δυτ. Ελλάδας και Ιονίου».
7) Την υπ’ αρ. 97870/2248/7-5-2009 εγκύκλιο διαταγή
του ΥΑΑΤ σχετικά με την εφαρμογή του άρθρου 36 του
ν. 3698/2008.
8) Τον ν. 3208/2003 «Προστασία δασικών οικοσυστημάτων, κατάρτιση δασολογίου, ρύθμιση εμπραγμάτων
δικαιωμάτων επί δασών και δασικών εν γένει εκτάσεων
και άλλες διατάξεις» και ιδίως την παρ. 9 του άρθρου
21 αυτού.
9) Την υπ’ αρ. 1468/13-09-2000 (Δ’ 682) απόφαση κήρυξης ως αναδασωτέας Γεν. Γραμ. Περιφέρειας, σε διά-
φορες θέσεις λόγω πυρκαγιάς.
10) Τα άρθρα 28 και 28Α του ν.  4325/2015 «Εκδημοκρατισμός της Διοίκησης - Καταπολέμηση Γραφειοκρατίας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις» (Α’ 47).
11) Την υπ’  αρ. 15870/15-05-2017 απόφαση του
Υπουργού Εσωτερικών περί διορισμού Συντονιστή της
Αποκεντρωμένης Διοίκησης Πελοποννήσου, Δυτικής Ελλάδας και Ιονίου η οποία δημοσιεύθηκε στο ΥΟΔΔ 250.
12) Την από 12-01-2022 αίτηση του Παναγιώτη Σπυρόπουλου του Δημητρίου.
13) Την υπ’ αρ. 9596/20-01-2022 πρόταση του Δασαρχείου Πύργου, καθώς και την ταυτάριθμη εισήγηση της
Αικατερίνης Γουρέλη, του Δασαρχείου Πύργου για μερική ανάκληση της,για την έκταση 746,70 τ.μ. στρεμ. στη
θέση «Καντρέβα»,Τοπικής Κοινότητας Χειμαδιο, Δήμου
Πύργου, του Νομού Ηλείας.
14) Την παρ. 1 του άρθρου 47 του ν. 3900/2010 «Εξορθολογισμός διαδικασιών και επιτάχυνση της διοικητικής
δίκης και άλλες διατάξεις».
15) Τη σύμφωνη γνώμη της Διεύθυνσης Δασών
Ν. Ηλείας.
16) Το γεγονός ότι από την παρούσα δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Ανακαλούμε μερικώς λόγω νομικής αιτίας (διάταξη
νόμου), για την έκταση 746,70 τ.μ. στη θέση «Καντρέβα»,
Τοπικής Κοινότητας Χειμαδιού, Δήμου Πύργου, του Νομού Ηλείας, που εμφανίζεται στον θεωρημένο δασικό
χάρτη Που ήδη έχει αναρτηθεί ως ΑΝ/ΑΑ για την έκταση 746,70 τ.μ. στη θέση «Καντρέβα» που έχει κηρυχθεί
με την υπ΄αρ. 24535/12-12-1986 (Δ΄ 1220) απόφαση
κήρυξης ως αναδασωτέας. Η έκταση που αίρουμε, εμφανίζεται στον θεωρημένο δασικό χάρτη που ήδη έχει
αναρτηθεί ως ΑΝ/ΑΑ και δεν αποτέλεσε, ούτε αποτελεί
δάσος η δασική έκταση διαχρονικά, κατά τα οριζόμενα
στην παρ. 8 του άρθρου 34 του ν.  4280/2014 ούτε έχουν
εκδοθεί τελεσίδικες πράξεις και αποφάσεις με την διαδικασία του άρθρου 14 του ν. 998/1979 (Α’ 289) που τις
χαρακτηρίζουν μη δάση η μη δασικές εκτάσεις, ως προς
την έκταση 746,70 τ.μ., όπως φαίνεται στο προσαρτημένο τοπογραφικό διάγραμμα κλίμακας 1:1000, το οποίο
αποτελεί αναπόσπαστο μέρος της και έχει όρια:
Βόρεια: Με αγρό ιδίου (ΑΑ).
Νότια: Με αγρό (ΑΑ/ΑΝ).
Ανατολικά: ομοίως ως άνω,
Δυτικά: Με αγρό ιδίου (ΑΑ).κατά τα λοιπά ισχύει η
24535/12-12-1986 (ΦΕΚ 1220) απόφαση κήρυξης ως
αναδασωτέας έκτασης.
Επιτρέπεται υποβολή κατ’ αυτής αίτηση ακύρωσης
στο Τριμελές Διοικητικό Εφετείο Πατρών μέσα σε προθεσμία (60) ημερών, που αρχίζει από την επομένη της
δημοσίευση ή της κοινοποίησής της.
Από την εφαρμογή της απόφασης αυτής δεν προκαλείται δαπάνη σε βάρος του κρατικού προϋπολογισμού
σύμφωνα με το άρθρο 90 του π.δ. 63/2005 (Α΄ 98).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 212/07.04.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 212/07.04.2022
Η απόφαση αυτή να δημοσιευθεί στην Εφημερίδα Κυβερνήσεως.
Πάτρα, 4 Μαρτίου 2022
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 212/07.04.2022
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20220400212.pdf | Tokens: 11459]